હું કહું છું કે તમે તમારા કાર્યક્ષેત્રે જાવ ત્યારે સ્થિરતાથી જાવ, બધા સાથે હળો-મળો અને ઊર્જાનું આદાન-પ્રદાન કરો. જો હું નાની-નાની વાતોમાં અશાંત બનતો જઇશ તો મારો આખો દિવસ કેવો પસાર થશે આની તમે જાતે જ કલ્પના કરી શકો છો પરંતુ તેને બદલે જો તમે પોતે જ સ્થિર, ઊર્જાસંપન્ન હશો તો તમારો દિવસ ખૂબ જ સ્વસ્થતાપૂર્વક પસાર થશે અને બીજાને પણ તમારી ઊર્જાનો અનુભવ થસે અને બીજાને પણ તમે એ પ્રેમ વહેંચતા જશો.જો તમે ઓફિસમાં જઇને ૧૦, ૧૫ કે ૫૦ લોકોને મળવાના છો તો તમે ઊર્જાનું આદાન-પ્રદાન કરો છો ત્યારે તે તમારી અંદર વધતી રહેશે. જો તમને રાત્રે આવા વિચારો આવતા હોય તો તમે રાત્રિથી જ સર્જનાત્મકતાનાં વિચારો કરવાના શરૂ કરી દો અને પછી અનુભવ કરો કે તમે માનસિક રીતે તૈયાર છો અને આપણે વિચારીએ છીએ તે મુજબ તે થતું જણાશે.